Държавен вестник, бр. 24, 2014 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  24
ВИСШ СЪДЕБЕН СЪВЕТ
ПРАВИЛНИК
за администрацията на Върховния каса­
ционен съд
Ч А С Т  П Ъ Р В А
ОБЩИ РАЗПОРЕДБИ
Чл. 1. С този правилник се определят 
звената на администрацията във Върховния 
касационен съд (ВКС), функционалните им 
характеристики, организацията на работата 
в администрацията на ВКС, редът за про­
веждане на конкурс за съдебни служители, 
условията и редът за присъждане на рангове и 
за повишаване в ранг, както и длъжностното 
разписание и типовите длъжностни характе­
ристики на съдебните служители, условията 
за несъвместимост за съдебен служител и 
органът по назначаването му. 
Чл. 2. Администрацията на ВКС се състои 
от: главен секретар, кабинет на председателя, 
съдебни помощници и съдебни служители от 
специализираната и от общата администрация. 
Администрацията на ВКС е обща и специ­
ализирана, организирана в дирекции, отдели, 
сектори и самостоятелни звена и длъжности.
Чл. 3. (1) Председателят назначава и ос­
вобождава съдебните служители в админис­
трацията на ВКС. 
(2) Председателят на ВКС определя, изменя 
и допълва структурата, вида, наименованието 
на съответните звена, числеността и длъж­
ностите в тях.
Чл. 4. При осъществяването на своята 
дейност администрацията на ВКС се ръко­
води от принципите на законност, бързина, 
ефективност и прозрачност, публичност и 
предвидимост, качествено обслужване на 
гражданите, спазване на професионалната 
етика на съдебните служители.
Ч А С Т  В Т О Р А 
СТРУКТУРА НА АДМИНИСТРАЦИЯТА НА 
ВЪРХОВНИЯ КАСАЦИОНЕН СЪД
Г л а в а  п ъ р в а
ГЛАВЕН СЕКРЕТАР
Чл. 5. (1) Главният секретар ръководи ра­
ботата на администрацията на ВКС и е пряко 
подчинен на председателя на съда. 
(2) За главен секретар се назначава лице, 
което е български гражданин, има завършено 
висше образование с образователно-квалифи­
кационна степен „магистър“ по специалнос­
тите „Право“, „Публична администрация“ 
или висше икономическо образование, с не 
по-малко от 8 години професионален стаж, 
не е осъждано на лишаване от свобода за 
умишлено престъпление, независимо от това, 
че е реабилитирано, и притежава необходи­
мите нравствени и професионални качества. 
(3) Докато упражнява длъжността си, 
главният секретар не може да членува в по­
литическа партия или коалиция, организация 
с политически цели, както и да извършва 
политическа дейност.
Чл. 6. (1) Главният секретар: 
1. организира и ръководи цялостната дей­
ност на администрацията на ВКС; 
2. осигурява организационната връзка меж­
ду председателя на съда, неговите заместници, 
съдиите и администрацията на съда; 
3. организира разпределението на дейнос­
тите между отделните звена на администра­
цията и изпълнението на задълженията на 
съдебните служители; 
4. въвежда програмни решения по дълго­
срочното планиране, бюджетната политика, 
финансите, автоматизацията, снабдяването 
с оборудване и връзките с обществеността; 
5. създава условия за нормална и ефективна 
работа на съдебните служители; 
6. организира провеждането на конкурси 
за назначаване на съдебните служители; 
7. организира обучението на съдебните 
служители и повишаването на тяхната ква­
лификация; 
8. съгласува времето за ползване на от­
пуските от съдебните служители и тяхното 
персонално заместване от друг служител; 
9. организира атестиране на съдебните слу­
жители по реда, предвиден в този правилник, 
и предлага промяна в ранговете и в трудовото 
им възнаграждение; 
10. предлага служителите за поощрение 
или за налагане на дисциплинарни наказания; 
11. ръководи работата по изготвянето на 
проекта за бюджет на съда и го представя за 
одобрение на председателя на съда; 
12. организира процедурите по възлагане 
на обществени поръчки за нуждите на ВКС; 
13. отговаря за управлението на админис­
тративната дейност в съда; 
14. организира процесуалното представи­
телство по дела, по които ВКС е страна; 
15. изпълнява и други задължения, възло­
жени му от председателя на съда. 
(2) При отсъствие главният секретар се 
замества от определен от председателя съде­
бен служител. 
Чл. 7. (1) Главният секретар в изпълнение на 
правомощията си издава разпореждания, които 
са задължителни за съдебните служители. 
(2) Съдебните служители могат да оспорят 
незабавно пред председателя разпорежданията 
на главния секретар във връзка с изпълнение 
на служебните им задължения. Решението е 
окончателно.